ડૉ. સતવંત પશ્રિચાએ સતત 20 વર્ષ સુધી ઘૂમીને પુનર્જન્મના 500 કરતાંય વધુ કિસ્સાઓ એકત્રિત કર્યા છે. ત્રણ વર્ષની આસપાસની ઉંમરના બાળકો અચાનક જ પોતાના પૂર્વજન્મની વાતો કરવા માંડે અને તેની વૈજ્ઞાનિક અભિગમથી ચોક્સાઈ કરવામાં આવે તો બધું જ સત્ય નીકળે એ કેવું કહેવાય? એવાં અનુભવો વિશે ટાંકતા વિજ્ઞાની ડૉ. સતવંત પશ્રિચા 'The Week' સામયિકને(એપ્રિલ 1999) ઇન્ટરવ્યૂ આપતાં કહે છે : ‘તમે આટલી નાની ઉંમરના શિશુને કેવી રીતે આ બધું શીખવી શકો? અને એમ કરવા પાછળનો આશય પણ શો હોય? પૈસા? મોટાભાગના કિસ્સાઓમાં તો હું જાણું છું તે મુજબ કોઈને પૈસાનો ફાયદો થતો હોય તેવું મેં જોયું નથી. અને પ્રસિદ્ધિ? એ પણ ક્ષણિક છે. અને તેના માટે એક બાળકના શરીર પર જન્મજાત ચિહ્નો ઓછાં પાડી શકાય છે? ખોડખાંપણ થોડી ઊભી કરી શકાય છે?’ વધુ આવતા અંકે...